STGT ร่วง 4% หลังกำไรไตรมาส 1 ลดฮวบ 90% เหลือ 1 พันลบ.
STGT ร่วง 4% หลังรายงานกำไรไตรมาส 1/65 ลดฮวบ 90% เหลือ 1 พันลบ. จากราคาขายเฉลี่ยที่ปรับลดลงตามราคาถุงมือยางในตลาดโลก
STGT ร่วง 4% หลังรายงานกำไรไตรมาส 1/65 ลดฮวบ 90% เหลือ 1 พันลบ. จากราคาขายเฉลี่ยที่ปรับลดลงตามราคาถุงมือยางในตลาดโลก
10 พ.ค. 2565

ผู้สื่อข่าวรายงานว่า ราคาหุ้น บริษัท ศรีตรังโกลฟส์ (ประเทศไทย) จำกัด (มหาชน) หรือ STGT อยู่ที่ระดับ 18.50 บาท ลบ 0.80 บาท หรือ 4.15% สูงสุดที่ระดับ 19.50 บาท ต่ำสุดที่ระดับ 18.50 บาท ด้วยมูลค่าการซื้อขาย 327.68 ล้านบาท

โดยราคาหุ้น STGT ปรับตัวลดลงหลังรายงานผลการดำเนินงานงวดไตรมาส 1/2565 มีกำไรสุทธิลดลง ดังนี้

โดยในไตรมาส 1/2565 บริษัทฯมีรายได้รวมจากการขายอยู่ที่ 7.11 พันล้านบาท ลดลงร้อยละ 53.90% จากงวดเดียวกันของปีก่อน และลดลง 14.10 จากไตรมาสก่อน อันเนื่องมาจากราคาขายเฉลี่ยที่ปรับลดลงตามราคาถุงมือยางในตลาดโลกจากอุปทานใหม่ที่ทยอยเพิ่มขึ้น
ส่วนกำไรขั้นต้น อยู่ที่ 1.74 พันล้านบาท ลดลงร้อยละ 84.70 จากงวดเดียวกันของปีก่อน และลดลง 32.90 จากไตรมาสก่อน โดยหลักมาจากราคาขายเฉลี่ยที่อ่อนตัวลงตามการแข่งขันด้านราคาและอุปทานใหม่ที่เกิดขึ้น สำหรับค่าใช้จ่ายในการขายและการบริหาร (SG&amp;A) อยู่ที่ 640.60 ล้านบาท เพิ่มขึ้น 43.10% จากงวดเดียวกันของปีก่อน
ทั้งนี้บริษัทฯ มีกำไรจากอัตราแลกเปลี่ยนอยู่ที่ 54.50 ล้านบาท และมีอัตรากำไรก่อนค่าใช้จ่ายทางการเงิน ภาษีเงินได้ ค่าเสื่อมราคา และค่าตัดจำหน่าย (EBITDA) อยู่ที่ 21.80% ลดลงจาก 72% จากงวดเดียวกันของปีก่อน